เซี่ยงไฮ้คอมโพสิตปิดขยับลง 2.49 จุด สอดคล้องภูมิภาค
เซี่ยงไฮ้คอมโพสิตปิดขยับลง 2.49 จุด สอดคล้องภูมิภาค
27 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ โดยดัชนีเซี่ยงไฮ้คอมโพสิตขยับลง 2.49 จุด หรือ 0.08% ปิดที่ 3,266.96 จุด แทบจะทรงตัว เช่นเดียวกับตลาดหุ้นในภูมิภาคที่ต่างระมัดระวังการซื้อขาย ภายหลังจากที่ผิดหวังกับสภาผู้แทนราษฎรสหรัฐได้ประกาศยกเลิกการลงมติว่าด้วยการนำร่างกฎหมาย “อเมริกันเฮลธ์แคร์” มาใช้แทนกฏหมาย “โอบามาแคร์” ซึ่งส่งผลให้เกิดความไม่แน่นอนเกี่ยวกับการใช้นโยบายกระตุ้นเศรษฐกิจในอนาคตของสหรัฐ
สำนักงานสถิติแห่งชาติจีน (NBS) รายงานในวันนี้ว่า กำไรของบริษัทอุตสาหกรรมรายใหญ่ของจีนมีการขยายตัวอย่างแข็งแกร่งในช่วง 2 เดือนแรกของปีนี้ ซึ่งนับเป็นหลักฐานล่าสุดที่บ่งชี้ว่าเศรษฐกิจของจีนยังคงมีเสถียรภาพ
ทั้งนี้ กำไรของบริษัทในภาคอุตสาหกรรมของจีนพุ่งขึ้น 31.5% ในเดือนม.ค.-ก.พ. เมื่อเทียบเป็นรายปี